
DR.30.10.2013 17 

 

(i) memastikan peruntukan yang mencukupi sebelum sesuatu 
projek itu dilaksanakan; 

(ii) isu-isu berkaitan pengambilan semula tanah dan masalah tapak 
diselesaikan terlebih dahulu untuk projek bangunan sebelum 
Jabatan Kerja Raya melantik kontraktor; 

(iii) mengurangkan Variation Order (VO), dengan izin, melalui 
penglibatan secara langsung semua pihak yang berkaitan 
khususnya agensi pelanggan semasa perancangan dan 
penyediaan ringkasan projek; 

(iv) memperketatkan kriteria pelantikan juru perunding dan 
kontraktor menerusi penambahbaikan dalam garis panduan dan 
surat-surat pekeliling kerajaan; 

(v) menguatkuasakan penggunaan Industrialize Building System 
(IBS) dengan izin, iaitu sekurang-kurangnya 70% dalam setiap 
projek kerajaan; dan yang terakhir 

(vi) memantapkan etika dan integriti dalam sektor pembinaan 
menerusi mahkamah dengan pihak Suruhanjaya Pencegahan 
Rasuah Malaysia (SPRM). 

Tuan Yang di-Pertua, di samping itu kementerian ini juga turut menubuhkan 
Jawatankuasa Projek Sakit (JKPS) sebagaimana yang ditetapkan oleh Perbendaharaan 
melalui surat pekeliling Perbendaharaan bilangan 8/2009. Jawatankuasa ini dipengerusikan 
oleh Ketua Setiausaha untuk projek-projek di bawah kawalan kementerian ini atau Ketua 
Pengarah Kerja Raya untuk projek-projek milik kementerian atau agensi pelanggan.  

Jawatankuasa ini berperanan untuk meneliti laporan projek yang telah 
dikategorikan sakit dan boleh memilih ketetapan seperti berikut: 

(i) bagi projek sakit yang dikenal pasti kontraktornya masih 
berupaya menyiapkan kerja. Jawatankuasa akan mengesyorkan 
langkah-langkah pemulihan bagi membantu kontraktor 
menyiapkan baki kerja; atau 

(ii) bagi projek sakit yang dikenal pasti tidak berupaya menyiapkan 
kerja. Jawatankuasa boleh memperakukan kepada Pegawai 
Penguasa Projek untuk membuat penamatan selaras dengan 
syarat-syarat kontrak dan seterusnya melantik kontraktor 
penyelamat untuk menyiapkan baki kerja yang gagal disiapkan 
oleh kontraktor asal. 

Untuk makluman Ahli Yang Berhormat, tindakan senarai hitam kontraktor dan 
Arkitek Perunding akan dibuat oleh badan-badan kawal selia profesional yang terlibat 
seperti Lembaga Industri Pembinaan Malaysia (CIDB), Lembaga Jurutera Malaysia (LGM), 
Lembaga Arkitek Malaysia (LAM) dan Lembaga Juru Ukur Bahan Malaysia (LJBM). 
Manakala untuk kontraktor bumiputera pula, senarai nama kontraktor yang bersalah itu 
akan disenaraihitamkan oleh Pusat Khidmat Kontraktor (PKK). Di samping itu, senarai 
kontraktor yang telah didapati bersalah itu kemudian akan dikemukakan kepada 
Perbendaharaan Malaysia untuk tujuan rekod melalui sistem pangkalan data berpusat dan 
dibuat hebahan melalui surat pekeliling Perbendaharaan. Ini bagi memastikan kontraktor 
atau perunding tersebut tidak lagi dibenarkan memasuki sebarang tender kerajaan pada 
masa hadapan. Sekian, terima kasih. 

 Tuan Haji Ahmad Nazlan bin Idris  [Jerantut]: Terima kasih Tuan Yang di-

Pertua, terima kasih Yang Berhormat Timbalan Menteri atas penjelasan yang telah 
disampaikan. Dalam beberapa masa kebelakangan ini negara telah dikejutkan dengan 
beberapa insiden seperti bumbung runtuh yang berlaku di Stadium Negeri dan dua buah 
masjid di Terengganu serta siling runtuh di Hospital Serdang. Punca insiden ini mungkin 
ada kaitan dengan kelemahan aspek pengawasan mutu kerja dan reka bentuk bangunan. 
Oleh yang demikian, saya ingin mengetahui daripada Yang Berhormat Menteri, berapakah 



(i) memastikan peruntukan yang mencukupi sebelum sesuatu projek itu dilaksanakan; (ii) isu-isu berkaitan pengambilan semula tanah dan masalah tapak diselesaikan terlebih dahulu untuk projek bangunan sebelum Jabatan Kerja Raya melantik kontraktor; (iii) mengurangkan Variation Order (VO), dengan izin, melalui penglibatan secara langsung semua pihak yang berkaitan khususnya agensi pelanggan semasa perancangan dan penyediaan ringkasan projek; (iv) memperketatkan kriteria pelantikan juru perunding dan kontraktor menerusi penambahbaikan dalam garis panduan dan surat-surat pekeliling kerajaan; (v) menguatkuasakan penggunaan Industrialize Building System (IBS) dengan izin, iaitu sekurang-kurangnya 70% dalam setiap projek kerajaan; dan yang terakhir. (vi) memantapkan etika dan integriti dalam sektor pembinaan menerusi mahkamah dengan pihak Suruhanjaya Pencegahan Rasuah Malaysia (SPRM). Tuan Yang di-Pertua, di samping itu kementerian ini juga turut menubuhkan Jawatankuasa Projek Sakit (JKPS) sebagaimana yang ditetapkan oleh Perbendaharaan melalui surat pekeliling Perbendaharaan bilangan 8/2009. Jawatankuasa ini dipengerusikan oleh Ketua Setiausaha untuk projek-projek di bawah kawalan kementerian ini atau Ketua Pengarah Kerja Raya untuk projek-projek milik kementerian atau agensi pelanggan. Jawatankuasa ini berperanan untuk meneliti laporan projek yang telah dikategorikan sakit dan boleh memilih ketetapan seperti berikut: (i) bagi projek sakit yang dikenal pasti kontraktornya masih berupaya menyiapkan kerja. Jawatankuasa akan mengesyorkan langkah-langkah pemulihan bagi membantu kontraktor menyiapkan baki kerja; atau. (ii) bagi projek sakit yang dikenal pasti tidak berupaya menyiapkan kerja. Jawatankuasa boleh memperakukan kepada Pegawai Penguasa Projek untuk membuat penamatan selaras dengan syarat-syarat kontrak dan seterusnya melantik kontraktor penyelamat untuk menyiapkan baki kerja yang gagal disiapkan oleh kontraktor asal. Untuk makluman Ahli Yang Berhormat, tindakan senarai hitam kontraktor dan Arkitek Perunding akan dibuat oleh badan-badan kawal selia profesional yang terlibat seperti Lembaga Industri Pembinaan Malaysia (CIDB), Lembaga Jurutera Malaysia (LGM), Lembaga Arkitek Malaysia (LAM) dan Lembaga Juru Ukur Bahan Malaysia (LJBM). Manakala untuk kontraktor bumiputera pula, senarai nama kontraktor yang bersalah itu akan disenaraihitamkan oleh Pusat Khidmat Kontraktor (PKK). Di samping itu, senarai kontraktor yang telah didapati bersalah itu kemudian akan dikemukakan kepada Perbendaharaan Malaysia untuk tujuan rekod melalui sistem pangkalan data berpusat dan dibuat hebahan melalui surat pekeliling Perbendaharaan. Ini bagi memastikan kontraktor atau perunding tersebut tidak lagi dibenarkan memasuki sebarang tender kerajaan pada masa hadapan. Sekian, terima kasih. Tuan Haji Ahmad Nazlan bin Idris [Jerantut]: Terima kasih Tuan Yang di-. Pertua, terima kasih Yang Berhormat Timbalan Menteri atas penjelasan yang telah disampaikan. Dalam beberapa masa kebelakangan ini negara telah dikejutkan dengan beberapa insiden seperti bumbung runtuh yang berlaku di Stadium Negeri dan dua buah masjid di Terengganu serta siling runtuh di Hospital Serdang. Punca insiden ini mungkin ada kaitan dengan kelemahan aspek pengawasan mutu kerja dan reka bentuk bangunan. Oleh yang demikian, saya ingin mengetahui daripada Yang Berhormat Menteri, berapakah.